钦定古今图书集成/明伦汇编/氏族典/第428卷 > 赵修
## 钦定古今图书集成/明伦汇编/氏族典/第428卷 > 赵修

按《魏书赵修传》，“修字景业，赵郡房子人。父惠安，后名
谧，阳武令。修本给事东宫，为白衣左右，颇有膂力。世
宗践阼，仍充禁侍，爱遇日隆。历员外通直散骑常侍、
镇东将军、光禄卿。每受除设宴，世宗亲幸其宅，诸王
公卿士百寮悉从。修之葬父也，百寮自王公以下，无
不吊祭，酒犊祭奠之具，填塞门街。修道路嬉戏，殆无”
蹙容。或与宾客奸掠妇女，从者噂沓喧哗，诟詈无节，
莫不畏而恶之。高肇、甄琛等构成其罪，诏鞭一百，徙
炖煌，为兵行八十里死。